குறிப்பிட்டு அறிவிக்கப்பட்ட பயங்கரவாதி

குறிப்பிட்டு அறிவிக்கப்பட்ட பயங்கரவாதி (Specially Designated Terrorist (SDT) ஐக்கிய அமெரிக்காவின் நிதி அமைச்சகத்தின் வெளிநாட்டு சொத்துக்களை கட்டுப்படுத்தும் அலுவலகத்தால் அறிவிக்கப்பட்ட பயங்கரவாதி அல்லது பயங்கரவாத அமைப்பைக் குறிக்கும்.இது தொடர்பான நிர்வாக ஆணை எண் 12947 அமெரிக்க அதிபர் பில் கிளிண்டன் 23 சனவரி 1995 அன்று பிறப்பித்தார். 

குறிப்பிட்டு அறிவிக்கப்பட்ட குற்றவாளிகளுடன் நிதித் தொடர்பான பரிவர்த்தனைகள் அமெரிக்க நிதித் துறையால் சனவரி 1995 முதல்  தடுக்கப்படுகிறது.  

மத்தியக் கிழக்கு அமைதிப் பேச்சுவார்த்தை நடவடிக்கைகளுக்கு குந்தகம் விளைவிப்பவர்களாக கருதப்படும் 12 அமைப்புகளும் மற்றும் 18 தனி நபர்களும், குறிப்பிட்டு அறிவிக்கப்பட்ட பயங்கரவாதிகள் பட்டியலில் அமெரிக்கா வைத்துள்ளது. அமெரிக்க நிதித்துறைக்கும், தலைமை அரசு வழக்கறிஞருக்கும் பிற அமைப்புகளையும், தனி நபர்களையும் குறிப்பிட்டு அறிவிக்கப்பட்ட பயங்கரவாதிகள் பட்டியலில் சேர்ப்பதற்கு அதிகாரம் வழங்கப்பட்டுள்ளது.

அமெரிக்க அரசு 1995ல் பன்னாட்டுப் பயங்கரவாதிகளுக்கும், பயங்கரவாத அமைப்புகளுக்கும் எதிராக பொருளாதாரத் தடைகள் விதித்தது.25 சனவரி 1995 அன்று அமெரிக்கா  ஹமாஸ் மற்றும் ஹிஸ்புல்லா போன்ற பயங்கரவாத இயக்கங்கள் குறிப்பிட்டு அறிக்கப்பட்ட பயங்கரவாத அமைப்புகளாக அறிவித்தது. அமெரிக்கா ஆகஸ்டு 1995ல் பாலஸ்தீன ஹமாஸ் இயக்கத் தலைவர் மௌசா முகமது அபு மர்சூக்கையும், 1998ல் ஒசாமா பில் லேடனையும், 4 டிசம்பர் 2001 அன்று புனித நாட்டிற்கான அறக்கட்டளையையும்  குறிப்பிட்டு அறிக்கப்பட்ட பயங்கரவாதிகள் பட்டியல் சேர்த்தது. Checkpoints in cyberspace: best practices to avert liability in cross-border transactions , American Bar Association, Roland L. Trope, Gregory E. Upchurch, 2005, , accessed March 12, 2010 28 பிப்ரவரி 2006 அன்று பாலஸ்தீன தீவிரவாத இயக்கத்திற்கு பங்களித்த காரணத்தால் சமி அல்-அரியான் என்பவரை 57 மாத சிறைதண்டனை விதித்தது.

அமெரிக்க அரசு குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகளின் பட்டியலை ஆண்டுதோறும் புதுப்பித்து வருகிறது.The cost of counterterrorism: power, politics, and liberty , Laura K. Donohue, Cambridge University Press, 2008, , accessed March 12, 2010

விளைவுகள்
குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகளின் அமெரிக்காவில் உள்ள சொத்துக்கள் அனைத்தும் முடக்கப்படும்.கூடுதலாக குறிப்பிட்டு அறிவிக்கப்பட்ட பயங்கரவாதிகள் மற்றும் பயங்கரவாத அமைப்புகள் நிதி, சரக்கு மற்றும் சேவை பரிவர்த்தனைகளுக்கு தடை விதிக்கப்படுகிறது. மேலும் அமெரிக்காவில் செயல்படும் குறிப்பிட்ட பயங்கரவாதி அல்லது பயங்கரவாத அமைப்புடன் தொடர்பு வைத்திருக்கும் எந்தவொரு அமெரிக்க நிறுவனமும், அது குறித்து அரசிடம் தெரிவிக்க வேண்டும்.  
பயங்கரவாதி அல்லது பயங்கரவாத அமைப்புகளுக்காக செயல்படும் எந்தவொரு அமெரிக்க நிறுவனம் மீது தடைகள் மேற்கொள்ளப்படும்.
இதனையும் காண்க
 குறிப்பிட்டு அறிவிக்கப்பட்ட உலகாளவிய பயரங்கவாதி

மேற்கோள்கள் 

வெளி இணைப்புகள்
Treasury Department List of Specially Designated Nationals and Blocked Persons, including SDTs

பகுப்பு:ஐக்கிய அமெரிக்காவில் சட்டம் 
பகுப்பு:ஐக்கிய அமெரிக்காவில் தீவிரவாதம்